BASES ESPECÍFICAS PARA O DESENVOLVEMENTO DO PROXECTO DE SUBVENCIÓNS ORIENTADAS A POTENCIAR PROGRAMAS DE PARTICIPACIÓN DE DEPORTISTAS DA CIDADE DE VIGO EN COMPETICIÓNS OFICIAIS DE ALTO NIVEL DE CARÁCTER INTERNACIONAL NA TEMPADA DEPORTIVA 2015/2016.
ADMINISTRACIÓN LOCAL — Municipal — Vigo (Subvencións, 12/07/2016)

A Xunta de Goberno Local, na sesión ordinaria do 17 de xuño de 2016, adoptou o seguinte acordo: O obxecto destas bases ven a desenvolver as actuacións de promoción do deporte en beneficio do desenvolvemento deportivo local, definidas no ámbito do artigo 25.2. apartado l) da Lei 7/1985 Reguladora das bases de Réxime local, e así mesmo, dita actuación atópase recollida no ámbito das competencias definidas para os municipios no artigo 8 apartados 2 e 9, da Lei 3/2012 de 2 de abril del deporte de Galicia. En relación cos proxectos encamiñados ó fomento e promoción do deporte en beneficio do desenvolvemento deportivo local, a través do apoio, difusión e axudas ós e ás deportistas da cidade de Vigo, os vixentes orzamentos do Concello de Vigo para o ano 2016 consignan, na partida orzamentaria 3410.480.00.00 “Axudas a deportistas individuais de elite”, un crédito por un importe total de 50.000,00 € (Cincuenta mil Euros); crédito orzamentario que o Concello de Vigo, a través da Concellería de Deportes, destina a colaborar na financiamento de programas de participación de deportistas da cidade de Vigo en competicións oficiais de alto nivel e de ámbito internacional. A concesión destas subvencións efectuarase baixo os principios de publicidade, concorrencia e obxectividade. As bases que seguen teñen por obxecto regular a concesión destas subvencións e iniciar o procedemento para a dita concesión. O obxecto das subvencións a que se refiren as presentes bases é potenciar a participación de deportistas da cidade de Vigo en competicións oficiais de carácter internacional de alto nivel no período comprendido entre o 1 de setembro de 2015 e o 30 de agosto do 2016. Serán gastos subvencionables os que de xeito determinado estean vinculados directamente con conceptos relacionados coa participación dos e das solicitantes en competicións de carácter oficial federado de ámbito internacional incluídas nas categorías detalladas no apartado sétimo das bases. En xeral serán subvencionables todos os gastos ocasionados derivados directamente da participación en competicións oficiais federadas de ámbito internacional. As subvencións teñen un carácter único e, aínda que se poda valorar a participación dos/das deportistas en varias competicións, enténdese que o total da subvención é polos gastos xerados pola actividade realizada entre o 1 de setembro de 2015 e o 30 de agosto de 2016. A cantidade máxima destinada a estas subvencións será a de 50.000,00 € (Cincuenta mil Euros) que se farán efectivas con cargo á partida orzamentaria 3410.480.00.00 “Axudas a deportistas individuais de elite”. Poderán outorgarse subvencións superando esta contía sen nova convocatoria cando se dean as circunstancias previstas no artigo 31.2 da Lei de subvencións de Galicia.1.—Estas subvencións serán compatibles con calquera outra subvención ou axuda para a mesma finalidade, procedente de calquera outra administración, ou de entes públicos ou privados, nacionais, da Unión Europea ou de organismos internacionais.2.—O/A beneficiario/a deberá comunicar ao Concello de Vigo a obtención doutras subvencións, axudas ingresos ou recursos que financien a actividade subvencionada. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada ós fondos recibidos.3.—En calquera caso, o importe total da subvención ou subvencións non poderá superar o da actividade subvencionada; caso no que se procederá na forma prevista no artigo 34 do RD 887/2006, de 21 de xuño, polo que se aprobou o Regulamento da Lei Xeral de Subvencións. a) 5.1- Poderán solicitar unha subvención: b) Deportistas de forma individual (ou os seus representantes legais no caso de menores de idade) que cumpran os requisitos establecidos nas bases da convocatoria. c) Entidades deportivas en representación dos/das deportistas individuais vinculados/as con elas incluídos nos seus programas de participación en competicións de ámbito internacional, e que cumpran cos requisitos establecidos nas bases da convocatoria. d) 5.2.—Os/As solicitantes deberán reunir os requisitos establecidos no artigo 10 da Lei 9/2007 do 13 de xuño, de subvencións de Galicia e non estar incursos en prohibición para ser beneficiario da subvención das previstas no citado artigo para o que se esixirá aos solicitantes unha declaración de non estar incursos nas prohibicións que recollen os apartados 2 e 3 do citado artigo 10 da Lei 9/2007. e) 5.3.—Acreditarán acharse ao corrente no cumprimento das súas obrigas tributarias coa Consellería de Facenda da Xunta de Galicia e para coa Seguridade Social mediante a presentación das certificacións ás que se refire o artigo 22 do RD 887/2006, 21 de xullo, polo que se aproba o Regulamento da Lei Xeral de Subvencións. f) 5.4.—Autorizan á Comisión avaliadora a solicitar ós departamentos responsables, e comprobar de oficio, os datos e a documentación que acredite que se achan ao corrente das súas obrigas Tributarias coa Axencia Tributaria e o Concello de Vigo. Entenderase que o solicitante, ao presenta-la solicitude de subvención, consente tal extremo. g) 5.5.—En calquera dos casos, entenderase que o/a solicitante, ao presenta-la solicitude de subvención, autoriza á comisión avaliadora para solicitar e comprobar de oficio os datos e certificados acreditativos necesarios ós departamentos administrativos responsables. h) 5.6.—Requisitos específicos para Deportistas solicitantes: i) Estar empadroado na cidade de Vigo como mínimo desde xaneiro do 2015, e ter licenza federativa no ano 2016 ou da tempada 2015/2016, segundo o caso, vinculada a unha entidade deportiva sen ánimo de lucro con sede social na cidade de Vigo, con carácter previo á publicación da convocatoria. j) Competir como deportista dunha modalidade deportiva individual, participando como deportista individual, en parella ou trío. k) Non estar cumprindo sanción disciplinaria ou administrativa en materia deportiva de carácter grave ou moi grave. l) Cumprir un dos seguintes requisitos: m) Estar recoñecido/a pola Secretaría Xeral para o deporte como deportista galego/a de alto nivel segundo a última lista publicada no DOG no momento da finalización do prazo para a presentación da solicitude de subvención. n) Estar clasificado na fase nacional previa ó campionato internacional obxecto da solicitude de subvención. o) No caso de que a competición dependa de Ranking, que o/a deportista estea clasificado/a entre o 20% dos mellores deportistas do Ranking nacional ou Internacional segundo o caso. p) 5.7.—Requisitos específicos para entidades solicitantes: q) Que os/as deportistas integrados/as no programa obxecto da solicitude cumpran os requisitos establecidos no apartado 5.6 e non haxan solicitado a axuda de forma individual polo mesmo obxecto no ámbito desta mesma convocatoria de subvencións. r) Poderán solicitar e obter estas axudas os clubs deportivos, asociacións e agrupacións deportivas, e entidades deportivas que teñan o seu enderezo social en Vigo, teñan personalidade xurídica propia, carezan de ánimo de lucro, cumpran os requisitos que establecen as presentes bases e convocatoria, e desenvolvan un programa específico de competición de alto nivel de carácter internacional orientado a deportistas individuais, parellas ou tríos con ficha federativa vinculada á entidade durante a tempada deportiva 2015/2016 ou no ano 2016 segundo o caso. s) Quedan excluídas expresamente de esta convocatoria: t) As federacións deportivas. u) Os clubs pertencentes ou integrados en institucións oficiais. v) As entidades deberán estar integradas en competicións oficiais ou campionatos organizados polas federacións deportivas, e sen ter consideración de club ou equipo profesional.1.—Serán obrigas dos/das beneficiarios/as das subvencións, ademais das previstas nestas bases e convocatoria e das sinaladas no artigo 11 da Lei de subvencións de Galicia, as que seguen: 1. Realizar a actividade deportiva subvencionada consonte co proxecto presentado coa solicitude, deixando constancia da financiamento municipal en calquera actividade coa inclusión da imaxe corporativa oficial.2. Responder da veracidade dos datos da solicitude, baixo a persoal responsabilidade da persoa que subscriba a solicitude.3. Dar a adecuada publicidade á financiamento municipal da actividade subvencionada en calquera actividade ou evento no que participe ó longo do ano 2016.1.—Para efectuar as propostas de concesión das subvencións, a comisión avaliadora terá en conta os seguintes criterios e baremo de puntuación. a) Nivel da competición. b) Rendemento deportivo: Segundo o posto acadado nas competicións nas que participe: No caso de participar en varias probas dentro do mesmo campionato, terase en conta o resultado que outorgue unha maior puntuación. c) Ámbito territorial do desprazamento: Valorarase o desprazamento a cada unha das competicións nas que participe o/a solicitante. d) Duración do Campionato: Valorarase a duración de cada unha das competicións nas que participe o/a solicitante. En todos os casos, computará como primeiro día de competición o día anterior ó inicio oficial da participación do/da deportista na mesma, ata o último día oficial de competición oficial.1.—O importe total da convocatoria distribuirase entre a suma total de puntos acadados pola totalidade das solicitudes admitidas, obtendo desta forma o valor unitario do punto. No caso de que a solicitude sexa remitida por unha entidade, farase unha valoración individualizada para cada un/unha dos/das deportistas integrados no programa presentado e que cumpriran os requisitos da convocatoria. A subvención para cada beneficiario/a calcularase multiplicando o valor unitario do punto polos puntos obtidos en cada caso, cos límites establecidos por tipo de competición segundo os seguintes criterios, e que non poderán superar o límite individual: 1. Importes máximos por tipo de competición: Os importes máximos das subvencións establecidos para cada tipo de competición serán os establecidos a continuación. No caso de que o importe resultante da baremación e puntuación vinculada a cada tipo de competición e categoría supere o importe máximo para cada unha delas, este axustarase ó límite establecido para cada un dos casos segundo se detalla: 2. Límite de subvención máximo por deportista: O importe total máximo destinado para cada un/unha dos/das deportistas beneficiarios/as de forma individual será de 6.000,00€. No caso de que o importe resultante da baremación e puntuacións obtidas no criterio “tipo de competición” supere este importe máximo (6.000,00€), dita cantidade axustarase a este límite establecido. O procedemento para a concesión destas subvencións será o de concorrencia competitiva que se iniciará de oficio tras a aprobación das presentes bases e convocatoria pola Xunta de Goberno Local. As presentes Bases reguladoras serán publicadas no Boletín Oficial da Provincia (BOPPO) e con posterioridade remitirase a Convocatoria á Base de datos Nacional de Subvencións, que será quen lle dea traslado ao BOPPO do extracto da mesma, sen prexuízo da súa inserción na web do Concello de Vigo. O prazo para presentar as solicitudes a esta convocatoria será de 20 días naturais a partir do día seguinte da data de publicación do extracto da convocatoria no BOPPO.1.—Coa solicitude, segundo o modelo que figura como anexo I.1 do expediente, deberase achegar a demais documentación esixida nestas bases, segundo os modelos, no seu caso, que figuran nos demais anexos da convocatoria.2.—A instancia de solicitude será asinada polo/a solicitante, polo representante legal en caso de menores de idade, ou polo/a representante legal da entidade peticionaria no seu caso caso, e presentarase no Rexistro Xeral do Concello de Vigo, ou por algún dos procedementos previstos no artigo 38.4 da Lei 30/1992 de Réxime Xurídico das Administracións do Procedemento Administrativo Común.3.—Coa instancia de solicitude deberá achegarse a seguinte documentación.2.1. Certificado Orixinal actualizado da titularidade da conta bancaria do/da solicitante, ou no caso de menores de idade, do/da seu/súa representante legal.2.2. Copia do DNI de cada un/unha dos/das deportistas solicitantes e dos/das representantes legais no caso de menores de idade.2.3. Só para entidades: 1. Copia do acta de constitución da actual xunta directiva.2. Copia do D. N. I. do presidente da entidade asinante da solicitude de subvención.3. Copia do DNI de cada un/unha dos/das deportistas integrados/as no proxecto obxecto da solicitude de subvención e dos/das seus representantes legais no caso de menores de idade.4. Copia do código de identificación fiscal da entidade solicitante, ademais dos DNI de cada un/unha dos/das deportistas integrados no programa sobre o que se solicita a subvención.2.5. Proxecto das actividades da entidade, cos datos concretos referentes ás competicións sobre as que solicita subvención, programa completo de adestramentos e competicións, formato das competicións, resultados. Consonte co establecido no artigo 20.5 da Lei 9/2007, de 13 de xuño, de subvencións de Galicia e no artigo 71 da Lei 30/1992, de 26 de novembro, se a documentación aportada fora incompleta ou non reunira os requisitos esixidos na presente convocatoria, o/a solicitante será requirido/a para que complete a documentación ou amañe a falla no prazo de 10 días hábiles, contados a partir da recepción da notificación, coa advertencia de que se non o fixera se lle terá por desistida a súa solicitude e arquivarase o expediente. As presentes Bases reguladoras serán publicadas no Boletín Oficial da Provincia (BOPPO) e con posterioridade remitirase a Convocatoria á Base de datos Nacional de Subvencións, que será quen lle dea traslado ao BOPPO do extracto da mesma, sen prexuízo da súa inserción na web do Concello de Vigo. Publicidade do financiamento público. Os/As beneficiarios/as das subvencións deberán emprega-lo distintivo do Concello de Vigo en tódalas actividades e comunicacións que promovan e en todas as equipacións, publicacións, carteis, rótulos e demais elementos de difusión ou publicidade será indispensable mencionar á “Concellería de Deportes – Concello de Vigo” sempre que a súa regulamentación o permita.1.—A Concellería de Deportes será a encargada da instrución do procedemento de concesión das subvencións. A avaliación das mesmas se realizará por unha Comisión de Valoración composta polo Concelleiro de Deportes, o Xefe de Servizo da Área de Deportes e un Técnico da mesma área que actuará como secretario.2.—A Comisión Avaliadora, a través da Concellería de Deportes, como órgano instrutor, formulará proposta de concesión das subvencións á Xunta de Goberno Local consonte a avaliación realizada. A proposta incluirá o informe do órgano instrutor no que conste que da información que ten no seu poder se desprende que os beneficiarios cumpren con todos os requisitos necesarios para acceder ás subvencións.3.—A Xunta de Goberno Local será o órgano competente para conceder ou denegar as axudas. O prazo para a instrución e resolución do expediente será de seis meses, como máximo, desde o último día de prazo de presentación das solicitudes no Rexistro Xeral do Concello e a súa resolución notificarase ós solicitantes no prazo de dez días a partir da súa data, de acordo co previsto no artigo 58 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.4.—A resolución da Xunta de Goberno Local, sobre concesión das axudas, esgota a vía administrativa e contra a mesma poderá interpoñerse recurso de reposición ante a Xunta de Goberno Local no prazo dun mes a contar do día seguinte ó da súa notificación, ou ben directamente recurso contencioso-administrativo ante o Xulgado do Contencioso-Administrativo de Vigo, no prazo de dous meses desde o seguinte ó da notificación, de acordo co artigo 116 da lei 30/1992, de 26 de novembro e 8.1 e 46 da Lei Reguladora da Xurisdición Contencioso-Administrativa.5.—Transcorrido o devandito prazo de seis meses sen que a Xunta de Goberno Local dite resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo unicamente poderá interpoñerse recurso contencioso-administrativo ante o Xulgado do Contencioso-Administrativo de Vigo, sen prexuízo, da procedencia do recurso extraordinario de revisión.6.—Os/As beneficiarios/as das axudas están obrigadas no prazo de dez días a contar do seguinte ao da notificación a comunicar por escrito á Concellería de Deportes a aceptación ou renuncia das axudas, transcorrido este prazo sen manifestación expresa entenderase tacitamente aceptada.7.—Transcorridos seis meses a partir do día seguinte ó da terminación do prazo de presentación das solicitudes sen que os interesados obteñan unha resposta expresa, entenderase desestimada a solicitude. Os beneficiarios non poderán subcontratar con terceiros a actividade subvencionada.1.—Os/As beneficiarios/as das subvencións dispoñen ata o 21 de outubro de 2016 (Incluído) para xustificar o cumprimento das finalidades para as que se concedeu a subvención e a aplicación dos fondos recibidos. O prazo sinalado para a xustificación poderá ser ampliado se concorreran causas que o xustifiquen, previa aprobación do mesmo por parte da Xunta de Goberno Local. “Transcorrido o prazo establecido de xustificación sen presentarse esta ante o órgano administrativo competente, este requirirá ao beneficiario/a para que no prazo improrrogable de quince días sexa presentada aos efectos previstos neste Capítulo. A falla de presentación da xustificación no prazo establecido neste apartado levará consigo a esixencia de reintegro e demais responsabilidades establecidas na Lei Xeral de Subvencións. A presentación da xustificación no prazo adicional establecido neste apartado non eximirá ao beneficiario/a das sancións que, conforme á Lei Xeral de Subvencións, correspondan”. 2.—Ao efecto de xustifica-la subvención os/as beneficiarios/as deberán achegar: a) Memoria de actuación xustificativa do cumprimento do proxecto e actividades subvencionadas, cuns contidos mínimos no aspecto deportivo (Incluiranse os datos referentes ás competicións subvencionadas, os resultados, o ámbito e o nivel acadado nas competicións, material gráfico impreso,.). b) Os cuestionarios e documentación debidamente cumprimentada que figura no anexo II destas Bases (Modelos para a xustificación): c).—Xustificantes acreditativos dos gastos vinculados ó proxecto subvencionado polo importe subvencionado, en relación co apartado ou apartados para o cal está destinada a axuda coas seguintes especificidades: 1º.—A xustificación deberá facerse con documentos orixinais pola parte subvencionada e con copias de facturas polo resto do Orzamento. Se poderá substituír a presentación de copias de facturas polo gasto do proxecto ou actividade non subvencionada pola presentación dun balance que abarque a totalidade do gasto ou por unha certificación na que se acredite que o programa ou actividade que foi obxecto da subvención foi executado na súa totalidade e o seu custo total foi de …. euros. As facturas serán orixinais e deberán recoller o número de CIF, a data, o número de factura e o IVE. Estes xustificantes quedarán a disposición do Concello de Vigo. Non se admitirán facturas fotocopiadas ou compulsadas nin aquelas que non reúnan as condicións previstas no do RD 1.619/2012, de 30 de novembro polo que se aproba o regulamento polo que se regulan as obrigas de facturación.2º.— Importe xustificativo: Terase en conta como importe xustificativo a Base Impoñible do importe das facturas e demais documentos de valor probatorio equivalente que se presenten como xustificación, excepto que se acredite debidamente mediante certificado da axencia Tributaria que o/a solicitante está exento/a de IVE, ou se acredite mediante declaración responsable que “o importe do IVE derivado dos gastos da axuda a xustificar en relación á subvención concedida pola Concellería de Deportes do Concello de Vigo en relación ó desenvolvemento do proxecto subvencionado, é asumido polo/a beneficiario/a ao non poder deducilo”. 3º.—Nos documentos xustificativos dos gastos incorridos non será necesario que conste de forma expresa si os mesmos foron pagados con anterioridade ao proceso de xustificación.4º.—Atendendo á especificidade da actividade deportiva, aqueles gastos relacionados con taxas oficiais das federacións deportivas, e outros conceptos análogos poderán ser xustificados a través de documentos orixinais emitidos polas Federacións que recollan adecuadamente, os datos fiscais das partes, as aportacións económicas, as retencións obrigatorias de ser o caso, e demais datos que xustifiquen o valor probatorio do gasto en base á eficacia administrativa do mesmo.5º.—Se o/a beneficiario/a solicitara a devolución do orixinal presentado, deberá facelo xunto coa presentación da documentación xustificativa. A área xestora da subvención procederá ao estampillado da factura orixinal, indicando no estampillado o motivo da subvención e si o importe do xustificante impútase total ou parcialmente á subvención recibida; indicándose neste caso o importe exacto que resulte afectado pola subvención. A copia do xustificante orixinal estampillado se incorporará ao expediente e a área xestora da subvención procederá á devolución do orixinal. En todo caso, a solicitude de devolución das facturas deberá ser efectuada, por escrito, xunto á presentación da xustificación, e sempre previamente ó pago da subvención acadada. d.—Calquera outra documentación que lle sexa solicitada polo Concello de Vigo, en relación coa xustificación da subvención. A axeitada xustificación da subvención, a realización da actividade subvencionada e o cumprimento da finalidade que determinou a súa concesión, será comprobada polos servizos da Concellería de Deportes. O xefe da unidade Técnico-Deportiva do servizo de Deportes emitirá informe ao respecto facendo constar, no seu caso, todas aquelas circunstancias que poidan resultar relevantes en orden a considerar incumprida ou defectuosamente cumprida a actividade subvencionada e a xustificación achegada. Os/As beneficiarios/as deberán facilitar toda a información que lle sexa requirida pola Concellería de Deportes e pola Intervención Xeral Municipal, Tribunal de Contas e Consello de Contas no exercicio das súas funcións de fiscalización e control do destino das subvencións.1.—O pagamento da subvención terá lugar logo da xustificación polo/a beneficiario/a da actividade para a que se concedeu a subvención.2.—Antes de proceder ao pago da subvención os/as beneficiarios/as (Ou os representantes legais no caso de menores de idade) deberán acreditar estar ó corrente no pagamento das súas obrigas fiscais e para coa seguridade social e non ser debedor por resolución de procedencia de reintegro, o que poderá realizar por medio dunha declaración responsable, ao abeiro ó Art.31.7. e da Lei 9/2007 de Subvencións de Galicia.2.—Nulidade, reintegro, infraccións e sancións: a) Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia. Procederá o reintegro das cantidades percibidas, coa conseguinte esixencia de xuros de demora desde o pagamento da subvención ata a data na que se acorde a procedencia do reintegro, nos casos do artigo 33 LSG. b) Canto ás infraccións e sancións en que poidan incorrer os/as beneficiarios/as destas axudas e procedemento para a súa imposición estarase ao disposto no IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora.1.—Os datos dos/das solicitantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións obxecto das presentes bases reguladoras, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na Lei de subvencións de Galicia en orden á conclusión do proceso desta convocatoria, polo que a súa achega é obrigatoria.2.—Os ditos datos serán tratados e protexidos de acordo co previsto na Lei 30/1992, do 26 de novembro de Réxime Xurídico das Administracións Públicas e do Procedemento administrativo Común e na Lei 15/1999, do 13 de decembro, de Protección de Datos de Carácter Persoal, sendo responsable do seu tratamento a Concellería de Deportes do Concello de Vigo. O/A beneficiario/a poderá exerce-los dereitos de acceso, rectificación, cancelación e oposición ante a Concellería de Deportes do Concello de Vigo. A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, de 17 de novembro, Xeral de Subvencións e o Real Decreto 887/2006, de 21 de xullo, polo que se aproba o seu regulamento, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real Decreto 887/2006; as Bases de Execución do Orzamento do Concello de Vigo para o ano 2016, as restantes normas de dereito administrativo e, no seu defecto, as normas de dereito privado. Vigo, na data da sinatura dixital